PRIEDAS Nr. 11

## I SKYRIUS

## ŠALČININKŲ R. DIEVENIŠKIŲ „RYTO“ GIMNAZIJOS VIDURINIO UGDYMO PROGRAMOS VYKDYMO BENDROSIOS NUOSTATOS

1. Šalčininkų r. Dieveniškių „Ryto“ gimnazijos (toliau – Gimnazija) Vidurinio ugdymo programa III ir IV gimnazijos klasėse vykdoma kartu su Šalčininkų r. Dieveniškių Adomo Mickevičiaus gimnazija, vadovaujantis Vidurinio ugdymo bendrosiomis programomis, Ugdymo programų aprašu, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais. 2 .Vidurinio ugdymo programos trukmė – dveji mokslo metai. Vidurinio ugdymo programos turinį sudaro: 2.1. privaloma dalis: privalomi mokytis dalykai ir privalomai pasirenkami dalykai ir (ar) moduliai; 2.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai. 3. Gimnazijos mokiniui, besimokančiam pagal vidurinio ugdymo programą, sudaro sąlygas įgyvendinti individualų ugdymo planą ir siekia, kad pagilintų ir praplėstų žinias, gebėjimus bei kompetencijas pasirinktose srityse, pasirengtų laikyti brandos egzaminus ir tęstų tolesnį mokymąsi. 4. Gimnazijos siūlo mokiniams rinktis pasirenkamąjį dalyką „Teisė kiekvienam“, kurio turinys siejamas su nacionalinio saugumo temomis. 5. Gimnazijos, formuodamos ir įgyvendindamos mokyklos ugdymo turinį pagal Vidurinio ugdymo bendrąsias programas: 5.1. organizuoja dalykų srautines paskaitas dorinio ugdymo (tikybos), žmogaus saugos, karjeros planavimo); 5.2. siūlo mokiniams pasirinkti jų polinkius ir interesus atitinkančius pasirenkamuosius dalykus, dalykų modulius. 6. Mokinys kartu su gimnazija pasirengia individualų ugdymo planą, vadovaudamasis Vidurinio ugdymo programų aprašu. Gimnazija sudaro sąlygas mokiniui pagal susidarytą individualų ugdymo planą pagilinti pasirinktų sričių, dalykų kompetencijas, pasirengti laikyti brandos egzaminus ir pasiruošti tęsti mokymąsi. Gimnazija nustato pasirinktų individualaus ugdymo plano dalykų, dalyko programos kurso keitimo tvarką (priedas Nr.12) 7. Gimnazija sudaro sąlygas mokiniams siekti asmeninės ir pilietinės brandos ir ugdyti gyvenime būtinas bendrąsias kompetencijas ir gebėjimus naudodama pamokas, skirtas mokinių ugdymo poreikiams tenkinti, šioms veikloms: 7.1. savanoriškai užsiimti socialine- pilietine ar kita visuomenei naudinga veikla; 7.2. susipažinti su profesinės veiklos įvairove ir rinkimosi galimybėmis, planuoti savo tolesnį mokymąsi ir darbinę veiklą (t. y. karjerą); 7.3. rengti ir įgyvendinti projektus; 7.4. formuoti savo pasiekimų aplankus, kuriuose kaupiami mokinių pažangos ir pasiekimų įrodymai orientuotus į tolesnio gyvenimo kelio pasirinkimą. 8. Mokiniui, besimokančiam savarankišku mokymo proceso organizavimo būdu (pavienio mokymosi forma), individualioms konsultacijoms skiriama iki 15 procentų, o grupėms – 40 procentų Bendrųjų ugdymo planų nustatyto savaitinių pamokų skaičiaus. 9. Dorinis ugdymas. 9.1. III g klasių mokiniai pasirinko dorinio ugdymo- tikybos dalyką. 10. Lietuvių kalba ir literatūra. 10.1. Gimnazija siūlo lietuvių kalbos ir literatūros programą papildantį kalbos vartojimo modulius: „Lietuvių kalbos kultūrą“ III gimnazijos klasių mokiniams, „Žmogus ir žodis: viešojo kalbėjimo pagrindai“, „Žodis ir ženklas: aiškinamojo ir argumentuojamojo pobūdžio tekstų rašymas IV gimnazijos klasių mokiniams“, Modulis sudaro galimybes individualizuoti ugdymo turinį pagal mokinių poreikius, mokyklos specifiką. 11. Užsienio kalbos.